अमृतसर में NCB ऑफिस का शिलान्यास किया; मान की NDPS एक्ट में सजा सख्त करने की मांग
Punjab Chief Minister Bhagwant Mann  Meeting Today With Amit Shah देश के गृहमंत्री अमित शाह आज 5 मिनट के लिए पंजाब के मुख्यमंत्री से वीडियो कॉन्फ्रेंसिंग के माध्मय से बातचीत करेंगे।
पंजाब के मुख्यमंत्री भगवंत मान की केंद्रीय गृहमंत्री अमित के साथ वीडियो कॉन्फ्रेंसिंग के जरिए बातचीत हुई। इतना ही नहीं, अमित शाह ने इस दौरान अमृतसर में खुलने जा रहे NCB ऑफिस की बिल्डिंग का शिलान्यास भी किया। यह सारी प्रक्रिया ऑनलाइन ही हुई। जिसमें पंजाब के अलावा 9 राज्यों के मुख्यमंत्रियों भी भाग लिया।
गृहमंत्री इस दौरान हर राज्य को बातचीत के लिए 5 मिनट दिए। जिसमें सीएम भगवंत मान ने बताया कि बीते समय में पंजाब द्वारा 1000 किलोग्राम नशा जब्त किया गया है, जबकि 22 हजार लोगों के खिलाफ कार्रवाई की गई है। इसके अलावा पंचायतों की मदद से नशा मुक्ति की मुहिम भी चलाई जा रही है। इसके अलावा उन्होंने गृहमंत्री को मोहाली में बन रही लैब और अमृतसर, लुधियाना व बठिंडा में बनने वाली SFL लैब के बारे में भी जानकारी सांझा की।
इसके साथ ही मुख्यमंत्री ने गृहमंत्री को ड्रोन की रजिस्ट्रेशन करवाने और NDPS एक्ट में शोध करते हुए उसे सख्त करने की अपील भी की है।
यह कार्यक्रम NCB द्वारा आयोजित किया जा रहा है। जिसके चलते इसमें ड्रग्स पर ही चर्चा हुई। पंजाब के मुख्यमंत्री भगवंत मान ने भी इस दौरान पाकिस्तान की तरफ से हो रही ड्रग्स व हथियारों तस्करी और पंजाब में फैले तस्करों के नेटवर्क पर ही बात रखी। इसके अलावा बॉर्डर की सुरक्षा मॉडर्न उपकरणों से करने की मांग की गई, ताकि ड्रोन मूवमेंट को विफल किया जा सके।
पंजाब में नशा तस्करी के खिलाफ एक्शन
मुख्यमंत्री ने कहा कि पंजाब में मादक पदार्थों की तस्करी पाकिस्तान, गुजरात, दिल्ली, राजस्थान और जम्मू-कश्मीर से होती है। उन्होंने मांग की कि ड्रोन का पंजीकरण अनिवार्य किया जाना चाहिए क्योंकि सीमा पार से हथियारों/हेरोइन/विस्फोटकों की तस्करी के लिए ड्रोन का उपयोग चिंता का विषय है। भगवंत मान ने कहा कि पुलिस ड्रोन के जरिए नशे की सप्लाई रोकने के लिए पूरी तरह से तैयार है और 2019 से अब तक 491 ड्रोन देखे गए हैं और 51 ड्रोन बरामद किए गए हैं।
मुख्यमंत्री ने कहा कि 16 मई 2023 तक ड्रोन के माध्यम से तस्करी रोकने के प्रयासों के दौरान लगभग एक हजार किलो हेरोइन के साथ-साथ 56 हैंड ग्रेनेड, 126 पिस्तौल/रिवॉल्वर, 11 एके-47 और अन्य राइफलें, 9.5 किलो आर. डीएक्स बरामद किया है। सरकार ने सत्ता संभालने के बाद ही नशे के प्रति जीरो टॉलरेंस की नीति अपनाई और 1 अप्रैल 2022 से 13 जुलाई 2023 तक एन.डी.पी.एस. अधिनियम के तहत 16,554 मामले दर्ज किए गए हैं और 22,349 तस्करों को गिरफ्तार किया गया है। मादक पदार्थों की तस्करी के 66 मामलों में 26.72 करोड़ रुपये की संपत्ति जब्त की है।
करोड़ों के नशे को किया नष्ट
कार्यक्रम ऑनलाइन 10.15 बजे के करीब शुरू हुआ। जिसमें दिल्ली, जम्मू कश्मीर, लद्दाख, पंजाब, चंडीगढ़, हरियाणा, हिमाचल प्रदेश, उत्तराखंड, उत्तर प्रदेश और ओडिशा के मुख्यमंत्री व केंद्रिय शासित राज्यों के उप-राज्यपाल भाग लिया। NCB पर आधारित इस बैठक में जब्त की गई ड्रग्स को ऑनलाइन सिग्नल पर 1,44,000 किलोग्राम नशे, जिसकी वैल्यू 2,416 करोड़ थी, उसे नष्ट किया गया।